CELEX: 62011CA0133
Language: lv
Date: 2012-10-25 00:00:00
Title: Lieta C-133/11: Tiesas (pirmā palāta) 2012. gada 25. oktobra spriedums ( Bundesgerichtshof (Vācija) lūgums sniegt prejudiciālu nolēmumu) — Folien Fischer AG, Fofitec AG/Ritrama SpA (Brīvības, drošības un tiesiskuma telpa — Jurisdikcija civillietās un komerclietās — Īpašā jurisdikcija lietās, kas attiecas uz neatļautu darbību vai kvazideliktu — Prasība par negatīva fakta konstatēšanu ( “negative Feststellungsklage” ) — Notikuma, kas rada kaitējumu, iespējamā izdarītāja tiesības iesūdzēt iespējamo cietušo tās valsts tiesā, kurā šķietami iestājies vai var iestāties šis notikums, lai konstatētu atbildības par neatļautu darbību neesamību)

22.12.2012   
            
            
               LV
            
            
               Eiropas Savienības Oficiālais Vēstnesis
            
            
               C 399/4
            
         Tiesas (pirmā palāta) 2012. gada 25. oktobra spriedums (Bundesgerichtshof (Vācija) lūgums sniegt prejudiciālu nolēmumu) — Folien Fischer AG, Fofitec AG/Ritrama SpA
   
   (Lieta C-133/11) (1)
   
   (Brīvības, drošības un tiesiskuma telpa - Jurisdikcija civillietās un komerclietās - Īpašā jurisdikcija lietās, kas attiecas uz neatļautu darbību vai kvazideliktu - Prasība par negatīva fakta konstatēšanu (“negative Feststellungsklage”) - Notikuma, kas rada kaitējumu, iespējamā izdarītāja tiesības iesūdzēt iespējamo cietušo tās valsts tiesā, kurā šķietami iestājies vai var iestāties šis notikums, lai konstatētu atbildības par neatļautu darbību neesamību)
   2012/C 399/05
   Tiesvedības valoda — vācu
   
      Iesniedzējtiesa
   
   Bundesgerichtshof
   
      Pamatlietas dalībnieki
   
   
      Prasītājas: Folien Fischer AG, Fofitec AG
   
   
      Atbildētāja: RITRAMA SpA
   
   
      Priekšmets
   
   Lūgums sniegt prejudiciālu nolēmumu — Bundesgerichtshof — Padomes 2000. gada 22. decembra Regulas (EK) Nr. 44/2001 par jurisdikciju un spriedumu atzīšanu un izpildi civillietās un komerclietās (OV 2001, L 12, 1. lpp.) 5. panta 3. punkta interpretācija — Īpašā jurisdikcija lietās, kas attiecas uz neatļautu darbību vai kvazideliktu — Prasība par negatīva fakta konstatēšanu (negative Feststellungsklage) — Notikuma, kas rada kaitējumu, izdarītāja tiesības celt prasību pret personu, kam radīts kaitējums, tās valsts tiesā, kurā iestājies vai var iestāties šis notikums, lai konstatētu atbildības par neatļautu darbību neesamību
   
      Rezolutīvā daļa:
   
   Padomes 2000. gada 22. decembra Regulas (EK) Nr. 44/2001 par jurisdikciju un spriedumu atzīšanu un izpildi civillietās un komerclietās 5. panta 3. punkts ir jāinterpretē tādējādi, ka šīs tiesību normas piemērošanas jomā ietilpst prasība par negatīva fakta konstatēšanu, kuras mērķis ir konstatēt atbildības par neatļautu darbību vai kvazideliktu neesamību.
   
      (1)  OV C 204, 09.07.2011.